Ifølge Nordjyske er AaB tæt på at sikre sig FC Københavns kantspiller Kasper Kusk. AaB og FCK er angiveligt enig om en transfer.

Kasper Kusk har haft svært ved at spille sig til en fast plads på holdet i FC København i denne sæson, og konkurrencen om spilletid er i januar blevet større, efter FCK har hentet Robert Skov til klubben.

Nu kan Kusk være på vej væk fra FCK. Nordjyske erfarer således, at kantspilleren er tæt på at vende retur til AaB, som han forlod i sommeren 2014.

Nordjyske meddeler, at AaB og FCK er enige om en handel, og at Kusks personlige vilkår med AaB også er på plads. Handlen afhænger dog af, om det lykkes for FCK at hente Viktor Fischer til klubben fra Mainz.

26-årige Kusk har spillet 23 kampe for FCK i denne sæson og har kontrakt med FCK til sommeren 2020.

Abonnement til F.C. Københavns hjemmekampe - Fast adgang fra 79 kr./md.* (*6 md. binding / min. 474 kr.)